EkBass/fiwiki-20250220-pages-articles huggingface dataset:
Flickr

Flickr on valokuvien ja videoiden jakamiseen erikoistunut yhteisöpalvelusivusto, joka perustettiin helmikuussa 2004. Sivustolla voi jakaa omia kuviaan ja videoita, ja arvostella muiden. Flickrin mukaan sivustolla oli viisi miljardia kuvaa syyskuussa 2010.5,000,000,000 from Flickr Blog Flickr:ssä on mahdollista hakea ja luokitella kuvia folksonomisesti ja sivusto tarjoaa ilmaiseksi mahdollisuuden ladata palveluun 100 megatavua kuvia kuukaudessa. Ilmaisten käyttäjien toimintoja on monilla tavoin rajoitettu, esimerkiksi käyttäjän kuvasivulla näkyy vain 200 viimeksi ladattua kuvaa. Loputkin säilyvät Flickr:ssä, mutta niitä pääsee katsomaan vain suoran, kuvaan vievän linkin kautta. Vuosimaksun maksaneet käyttäjät voivat ladata Flickriin rajattoman määrän kuvia. Kuvien on kuitenkin oltava alle 10 megatavun kokoisia. Flickr on mainittu yhtenä esimerkkinä Web 2.0:sta. Saksassa, Singaporessa, Hongkongissa ja Etelä-Koreassa näkyvät vain turvallisiksi määritellyt kuvat.Tietokone-lehti: Vain turvallisia kuvia germaaneille - Flickr sensuroi saksalaisten kuvat , 15.6.2007 ==Historia== Flickrin perusti kanadalainen Ludicorp Research and Development Ltd. Yhtiön olivat perustaneet Stewart Butterfield ja Caterina Fake Game Neverending -MMORPG-pelin kehittämistä varten. Vuonna 2005 Yahoo! osti sivuston. Kaupan hintaa ei julkaistu. Myöhemmin Verizon osti Yahoon Internet-toiminnot. Vuonna 2018 Flickr siirtyi kilpailevan yrityksen SmugMug haltuun.https://www.kqed.org/arts/13830206/smugmug-acquires-flickr-promises- to-keep-community-alive https://www.macworld.com/article/174944/flickr.html https://techcrunch.com/2008/04/02/game-neverending-rises-from-the-dead/ == Lähteet == == Aiheesta muualla == * Flickr * Flickr's Digest Luokka:Taidesivustot Luokka:Yhdysvaltalaiset verkkosivustot Luokka:Digitaalinen valokuvien jakelu Luokka:Seulonnan keskeiset artikkelit
Virtuaaliyliopisto

Virtuaaliyliopisto on organisaatio, joka tarjoaa korkeakoulutusta sähköisten välineiden, kuten tietokoneen välityksellä. Jotkut näistä organisaatioista ovat löyhästi yhteistyössä toimivien yliopistojen, instituuttien ja laitosten muodostamia kokonaisuuksia, joissa tarjotaan tiettyjä kursseja Internetin, television ja muun median välityksellä. Toiset virtuaaliyliopistot ovat yksittäisiä organisaatioita, jotka on nimetty virtuaalisiksi koska niiden toiminta sijoittuu pääasiallisesti Internetiin eikä niillä ole olemassa fyysistä opetuspaikkaa. Monet perinteiset yliopistot ovat perustaneet toimintansa ohelle oman virtuaaliyliopistonsa. == Katso myös == * Suomen virtuaaliyliopisto ==Lähteet== * * * Luokka: Korkeakoulutus Luokka: Internet
Erkki Moisander

Erkki Tarmo Olavi Moisander (s. 8. elokuuta 1953 Varkaus) on suomalainen yritysjohtaja ja entinen LähiTapiola-ryhmän pääjohtaja. Vuosina 1987–1997 Moisander toimi Kera Oyj:n toimitus- tai varatoimitusjohtajana ja 1983–1987 kokoomuksen kansanedustajana Kuopion läänin vaalipiiristä. ==Koulutus ja luottamustoimet== Erkki Moisander on koulutukseltaan ekonomi. Hän toimi opiskeluaikanaan 1970-luvun alkupuolella Kuopion kauppaopiskelijat ry:n toiminnanjohtajana sekä myöhemmin Helsingin kauppakorkeakoulun ylioppilaskunnan hallituksen puheenjohtajana vuosina 1979–1980. Moisander oli kokoomuksen kansanedustajana Kuopion läänin vaalipiiristä vuosina 1983–1987. Hän toimi Kuopion kaupunginvaltuutettuna vuodesta 1981 vuoteen 2007 ja oli ennen luottamustehtävistä pois siirtymistään Kuopion Kokoomuksen valtuustoryhmän puheenjohtaja ja kaupunginhallituksen toinen varapuheenjohtaja. ==Työura== *Savon Yrittäjien toimitusjohtaja 1980–1981. *Fennia Vakuutuksen Itä- ja Keski-Suomen aluejohtaja 1981–1987. *Kera Oyj:n toimitus- tai varatoimitusjohtajana vuosina 1987–1997. *Kerox Oy / VPG Finland Oy (lemmikkieläinruokatuottaja) toimitusjohtajana vuodet 1997–2000. *Konsulttiyritys Advisory Housen omistaja-toimitusjohtaja vuodesta 2000 sekä venevalmistaja Tristan Boats Oy:n omistaja-toimitusjohtaja vuodesta 2003. Moisander on sittemmin myynyt suurimman osan omistuksistaan pois. *Pyrki kesällä 2006 Varkauden kaupunginjohtajaksi, mutta ei tullut valituksi. Moisander valittiin 29. marraskuuta 2006 Lähivakuutus-ryhmän toimitusjohtajaksi. Hän siirtyi yhtiöön 1. toukokuuta 2007 ja aloitti toimitusjohtajana 1. kesäkuuta, kun edellinen toimitusjohtaja Harri Kainulainen jäi eläkkeelle. Vuosina 2013–2019 Moisander toimi yhdistyneen finanssiryhmä LähiTapiolan pääjohtajana. Hän jäi tehtävästä eläkkeelle vuoden 2019 lopussa. ==Lähteet== ==Aiheesta muualla== * *Puustinen, Terho: "Pienyrittäjä loikkaa vakuutuspomoksi". Talouselämä, 28.5.2007. *Erkki Moisander Lähitapiola.fi Luokka:Kansanedustajat Luokka:Kansallisen Kokoomuksen poliitikot Luokka:Kuopion kaupunginvaltuutetut Luokka:Pohjois-Savon vaalipiiri Luokka:Suomalaiset yritysjohtajat Luokka:Vuonna 1953 syntyneet Luokka:Elävät henkilöt
Roger van Hamburg

Roger van Hamburg (s. 5. huhtikuuta 1954, Cardón, Venezuela) on entinen alankomaalainen uimari, joka edusti Alankomaita kesäolympialaisissa 1972. Siellä hän karsiutui 400 metrin vapaauinnissa alkuerissä. Lisäksi hän osallistui Alankomaiden joukkueen jäsenenä 4x100 metrin ja 4x200 metrin vapaauintiviestiin ja ui niissä kolmannen osuuden, mutta joukkue karsiutui alkuerissä. Uintiuransa jälkeen van Hamburg perusti uimakoulun Sydneyn lähelle Australiaan. Luokka:Alankomaalaiset uimarit Luokka:Vuonna 1954 syntyneet Luokka:Elävät henkilöt
Roger Loyer

Roger Loyer (5. elokuuta 1907 – 24. maaliskuuta 1988) oli ranskalainen Formula 1 -kuljettaja. Hän osallistui vain yhteen Grand Prix -kilpailuun, jonka keskeytti eikä hän kerännyt yhtään pistettä. ==Formula 1 -tulokset== Vuosi Talli 1 2 3 4 5 6 7 8 9 Sijoitus Pisteet 1954 Gordini ARG Kesk. INDY BEL FRA GBR GER SWI ITA ESP \- 0 == Lähteet == Luokka:Ranskalaiset Formula 1 -kuljettajat Luokka:Vuonna 1907 syntyneet Luokka:Vuonna 1988 kuolleet
Time (Pink Floydin kappale)

Time on brittiläisen progressiivisen rockin yhtyeen Pink Floydin vuoden 1973 menestysalbumin The Dark Side of the Moonin neljäs kappale. Kappale julkaistiin myös singlenä vuonna 1974. "Time" on albumin ainut kappale, jossa kaikki yhtyeen jäsenet on merkitty osallisina kappaleen tekoon. Se tunnetaan varsinkin sen alun takia, jossa kellot ja erilaiset hälyttimet soivat samaan aikaan, tämä oli teknikon Alan Parsonsin äänen testaus, jota ei ollut alun perin tarkoitettu albumille. Kappale tunnetaan myös kitaristi David Gilmourin kitarasoolosta. Kappale kertoo ilmiöstä, jolloin aika tuntuu kuluvan sitä nopeammin mitä enemmän ikää karttuu, mikä usein johtaa jonkinlaiseen epätoivoon tajuttaessa aikaisempien mahdollisuuksien laiminlyönnit. Tammikuussa 2022 Helsingin Sanomat pyysi yli 70:ää suomalaista musiikkialan vaikuttajaa nimeämään korkeintaan 20 itselleen juuri sillä hetkellä tärkeintä laulua paremmuusjärjestyksessä, minkä perusteella lehti laati sadan parhaan laulun listan. ”Time” ylsi kyselyn kokonaistuloksissa sijalle 84. ==Breathe reprise== "Time"-kappaleen lopun jälkeen tulee osio, jota kutsutaan nimellä "Breathe reprise", sillä se on sidoksissa kappaleeseen "Breathe", joka on myös albumilla Dark Side of the Moon (albumin toinen kappale). Pink Floyd on esittänyt "Breathe" ja "Breathe reprisen" peräkkäin livealbumilla ja DVD:llä P*U*L*S*E, yhtye myös esitti nämä yhdessä Live 8 -tapahtumassa 2005. == Kokoonpano == * David Gilmour – laulu, kitara * Richard Wright – laulu, koskettimet * Roger Waters – basso * Nick Mason – rummut ja lyömäsoittimet \+ * Lesley Duncan, Doris Troy, Barry St. John, Liza Strike – taustalaulu === Breathe Reprise === * David Gilmour – laulu, kitara * Richard Wright – koskettimet, taustalaulu * Roger Waters – basso, taustalaulu * Nick Mason – rummut ja lyömäsoittimet ==Triviaa== *"Timen" kellontikitystehoste on Watersin tekemä, jonka hän tekee bassollaan niin, että hän soittaa D- ja G-kieliä kellon tahdissa pitäen toista kättään kaikkien neljän kielen päällä saadakseen tämän tehosteen. Tämän voi nähdä muun muassa hänen omassa kiertuetallenteessaan Roger Waters Live – In the Flesh. ==Lähteet== luokka:Pink Floydin kappaleet Luokka:Vuoden 1973 kappaleet
Money (kappale)

”Money” on brittiläisen progressiivista rockia soittaneen Pink Floyd -yhtyeen vuonna 1973 julkaistun The Dark Side of the Moon -menestysalbumin kuudes kappale. Kappale julkaistiin myös samana vuonna singlenä. Kappaleen on kirjoittanut Roger Waters. Kappale on yksi Pink Floydin ja myös Dark Side of the Moon -albumin tunnetuimmista kappaleista. Kappale kertoo lähinnä rahan ja markkinatalouden tuomasta ahneudesta. Kappale nousi vuonna 1982 Yhdysvaltain Mainstream Rock -listan sijalle 37. == Kokoonpano == * David Gilmour – laulu ja kitara * Roger Waters – basso * Richard Wright – kosketinsoittimet * Nick Mason – rummut * Dick Parry – saksofoni == Lähteet == ==Aiheesta muualla== * Pink Floyd - Money (Official Music Video) YouTubessa Luokka:Pink Floydin kappaleet Luokka:Vuoden 1973 kappaleet
Louis Rosier

Louis Rosier (5. marraskuuta 1905 Chapdes-Beaufort, Ranska – 29. lokakuuta 1956 Neuilly-sur-Seine, Ranska) oli ranskalainen kilpa-autoilija ja Formula 1 -kuljettaja. Rosier aloitti kilpa-ajajan uransa 1920–30-luvuilla ajamalla isänsä kuorma-autokeikkoja sekä samoihin aikoihin moottoripyörä- ja mäkiautokilpailuja perustaen myöhemmin oman autotallin, josta myi Renaultia ja Talbotteja. Toisen maailmansodan aikana hän toimi Ranskan vastarintaliikkeessä ja sodan jälkeen palasi kilpa-autoilun pariin voittaen Albin osakilpailun vuonna 1947. Vuosina 1949–52 hän oli voittamaton Ranskan mestari voittamalla kilpailun jokaisena vuonna. Rosier osallistui kaiken kaikkiaan 38:een F1-sarjan osakilpailuun kausilla 1950–1956, joista saavutti saavutti 2 palkintosijoitusta vuoden 1950 Sveitsin GP:stä sekä Belgian GP:stä ja keräsi urallaan 18 MM-pistettä. Hän voitti sarjan ulkopuolisista kilpailuista Hollannin Grand Prix'n vuosina 1950–51. Tämän lisäksi hän voitti Le Mansin 24 tunnin ajon poikansa Jean-Louis Rosierin kanssa. Rosier toimi myös perustamansa tallin Ecurie Rosierin päällikkönä, joka käytti autoissaan Talbotin, Ferrarin ja Maseratin autoja. Rosier osallistui vuoden 1956 Coupe du Salonin -kilpailuun, missä sateisella kelillä hänen ajamansa Ferrari pyörähti ympäri avauskierroksella samassa mutkassa, jossa Alfa Romeon Grand Prix-ajan kuljettaja Antonio Ascari oli kuollut 31 vuotta aikaisemmin. Hän sai useita sisäisiä vammoja sekä iskuja päähän ja kuoli kolme viikkoa myöhemmin sairaalassa. Rosierin kunniaksi Clermont-Ferrandiin avattiin Charade -niminen kilparata, joka järjesti F1-osakilpailuja neljä kertaa vuosina 1965, 1969–70 sekä 1972. Rataa lyhennettiin vuonna 1988 ja se nimettiin Circuit Louis Rosieriksi. ==Tulokset Formula 1:n MM-sarjassa== Vuosi Auto 1 2 3 4 5 6 7 8 9 Sijoitus Pisteet 1950 Talbot-Lago GBR 5 MON Kesk. INDY SWI 3 BEL 3 FRA Kesk. ITA 4 4\. 13 1951 Talbot-Lago SWI 9 INDY BEL 4 FRA Kesk. GBR 10 GER 8 ITA 7 ESP 7 13\. 3 1952 Ferrari SWI Kesk. INDY BEL Kesk. FRA Kesk. GBR GER DUT ITA 10 \- 0 1953 Ferrari ARG INDY DUT 7 BEL 8 FRA 8 GBR 10 GER 10 SWI Kesk. ITA 16 \- 0 1954 Ferrari ARG Kesk. INDY BEL FRA Kesk. GBR Kesk. GER 8 SWI \- 0 1954 Maserati ITA 8 ESP 7 \- 0 1955 Maserati ARG MON Kesk. INDY BEL 9 DUT 9 GBR ITA \- 0 1956 Maserati ARG MON Kesk. INDY BEL 8 FRA 6 GBR Kesk. GER 5 ITA 19\. 2 ==Lähteet== Luokka:Ranskalaiset Formula 1 -kuljettajat Luokka:Le Mansin 24 tunnin ajon voittajat Luokka:Grand Prix -kuljettajat Luokka:Vuonna 1905 syntyneet Luokka:Vuonna 1956 kuolleet
Vaasan Pallo-Veikot

Vaasan Pallo-Veikot on vaasalainen jalkapalloseura, joka on pelannut yhden kauden ajan sekä jalka- että jääpallon pääsarjoissa. VPV on perustettu vuonna 1931. Seura osallistui edustusjoukkueellaan jalkapallon viralliseen sarjapelaamiseen kymmenen vuoden tauon jälkeen vuonna 2016, aloittaen uuden tulemisensa Vaasan piirin Kutosessa. Paluu kentille oli onnistunut ja sijoitus Kutosessa oli 3. Kaudella 2017 VPV pelasi Vaasan piirin Vitosessa sarjamuutosten takia ja voitti sarjan. Kaudelle 2018 VPV nousi siis Neloseen ja ennen kauden alkua FC Jukola luovutti paikkansa Kolmosessa ja VPV sai tämän paikan pelaajien siirtyessä Jukolasta VPV:n riveihin. Kaudella 2018 VPV pelasi siis Vaasan piirin Kolmosessa ja sijoittui lopulta sijalle 8. Kaudella 2023 VPV pelaa edelleen Kolmosessa jo kuudetta kautta peräkkäin. Ennen 10 vuoden taukoa VPV osallistui edellisen kerran piirin sarjoihin vuonna 2006, jolloin se pelasi Vaasan ja Keski-Pohjanmaan piirien yhdistetyssä Kolmosessa. VPV:n tähtihetki sijoittui kaudelle 1945, kun se pelasi yhden vuoden Mestaruussarjassa eli Suomen pääsarjatasolla . Kausi olikin vaasalaisen jalkapallon unelmakausi, sillä myös Vasa IFK ja Vaasan Palloseura pelasivat Mestaruussarjassa . Vaasan Pallo-Veikot on pelannut myös yhdeksän kautta (1939, 1943/44, 1945/46 - 47/48, 1948, 1959-60, 1963) Suomen toiseksi korkeimmalla sarjatasolla . VPV on pelannut myös jääpalloa. Parhaimpana saavutuksena on yksi kausi miesten pääsarjatasolla (tilanne kausi 2013/14 mukaan lukien). VPV sai yhden tasapelipisteen Jääpallon SM-sarjassa 1947. ==Lähteet== ==Aiheesta muualla== *Seuran kotisivut Luokka:Suomalaiset jalkapalloseurat Luokka:Vaasalaiset urheiluseurat Luokka:Vuonna 1931 perustetut urheiluseurat
Marduk

Marduk voi tarkoittaa seuraavia: * Marduk, yksi Mesopotamian ja Babylonian jumalista * Marduk, ruotsalainen black metal -yhtye * Marduk, hypoteettisesta Nibiru-planeetasta joskus käytetty nimitys.
Kakkosen kausi 2006

Kakkonen on Suomen jalkapallon kolmanneksi korkein sarjataso. Kaudella 2006 se pelattiin kolmessa lohkossa kaksinkertaisena sarjana. Sarjasta putosi kolme lohkojen viimeistä suoraan Kolmoseen ja lohkovoittajat nousivat Ykköseen. ==Lohkojako== * Lohko A: Gnistan, Huima, HyPS, JJK, Kings, FC Kontu, KuPS Akatemia, FC Kuusankoski, KäPa, LPS, MPS, Ponnistus, FCV, Warkaus JK * Lohko B: EIF, FC Espoo, GrIFK, KaaPo, Masku, P-Iirot, PIF, PoPa, PS-44, SalPa, SoVo, TKT, TPV, VG-62 * Lohko C: GBK, JBK, PS Kemi, FC Kiisto, FC Korsholm, Närpes Kraft, FC Lynx, OLS, OPS-jp, Sepsi-78, TP-Seinäjoki, TUS, Virkiä, FC YPA ==Lopulliset sijoitukset ja pistemäärät== Lohko A Joukkue Pisteet JJK 52 HyPS 48 Kings 45 IF Gnistan 45 KäPa 42 Warkaus JK 40 KuPS Akatemia 40 LPS 37 FC Kontu 36 MPS 35 FC Kuusankoski 34 Huima 31 FC Vaajakoski 22 Ponnistus 6 Lohko B Joukkue Pisteet TPV 61 SalPa 54 PoPa 46 KaaPo 46 FC Espoo 39 Pallo-Iirot 39 VG-62 36 EIF 31 GrIFK 31 Masku 30 SoVo 30 TKT 26 PIF 23 PS-44 16 Lohko C Joukkue Pisteet GBK 62 PS Kemi 53 JBK 48 OLS 43 TP-Seinäjoki 42 Närpes Kraft 40 FC YPA 40 Sepsi-78 38 Kiisto 35 FC Lynx 34 OPS-jp 29 FC Korsholm 24 TUS 23 Virkiä 1 ==Parhaat maalintekijät== ===Lohko A=== 16 maalia *Andrei Širobokov Huima 15 maalia *Niko Nakari FC Kuusankoski 12 maalia *Veikko Honkanen LPS *Niko Weckström MPS *Eero Voipio KäPa 11 maalia *Tommi Kari JJK *Olli Kosonen Kings 10 maalia *Juha Hämäläinen IF Gnistan *Tomi Karlstedt FC Vaajakoski *Jari Partanen KuPS Akatemia ===Lohko B=== 21 maalia *Matti Heimo KaaPo *Kalle Vasse FC Espoo 15 maalia *Kenneth Pulkki EIF *Matti Santahuhta PoPa 13 maalia *Magnus Huldin PIF *Antti Sumiala PoPa 12 maalia *Calle Forsström EIF *Fredrik Jakobsson EIF 11 maalia *Toni Kuisma SalPa *Jan Lomski SalPa *Jukka Pausola TKT 10 maalia *Panu Autio FC Espoo *Juha Herne SalPa ===Lohko C=== 18 maalia *Sergei Pantšenko TUS 16 maalia *Kristoffer Ainasoja GBK *Mikael Muurimäki TP- Seinäjoki 15 maalia *Mikko Ylihärsilä TP-Seinäjoki 14 maalia *Matti Lampi Kiisto 13 maalia *Zoran Bogesic Närpes Kraft *Matti Hiukka FC Lynx 12 maalia *Björn-Erik Sundqvist JBK 11 maalia *Mikko Annala GBK *Tapio Heinonen PS Kemi *Juha Korhonen FC YPA *Petteri Palosaari OLS 10 maalia *Juha Eteläaho PS Kemi *Arto Hakala PS Kemi *Ville Himanka PS Kemi *Olli Luoma-Aho OPS-jp ==Veikkauspörssi== ===Lohko A=== *1. Olli Riikonen HyPS (26 pistettä) *2. Niko Nakari FC Kuusankoski (21 pistettä) *3. André de Cavalho Warkaus JK, Niko Saukkonen LPS (19 pistettä) ===Lohko B=== *1. Rian de Souza Pallo-Iirot (29 pistettä) *2. Jukka Pausola TKT, Kalle Vasse FC Espoo (24 pistettä) ===Lohko C=== *1. Matti Lampi Kiisto (25 pistettä) *2. Petteri Palosaari OLS, Tommy Torvikoski PS Kemi (24 pistettä) ==Suurimmat voitot== *Lohko A: Ponnistus – FC Kuusankoski 0–8 *Lohko B: EIF – SoVo 8–0 *Lohko C: Virkiä – TP-Seinäjoki 0–8 ==Lähteet== * Luokka:Kakkosen kaudet Luokka:Jalkapallosarjojen kausi 2005–2006/2006
Satomi Ikezawa

Satomi Ikezawa (, s. 18. maaliskuuta 1962https://www.animenewsnetwork.com/encyclopedia/people.php?id=19075) on japanilainen mangaka. Hänen tunnetuimpia teoksiaan on vuosina 1997–2000 ilmestynyt Guru guru pon-chan sekä 2001–2004 ilmestynyt Othello. Vuonna 2000 hän sai Kodansha Manga -palkinnon shōjo-kategoriassa Guru Guru Pon-chanille. == Lähteet == == Aiheesta muualla == * Viralliset kotisivut * Luokka:Japanilaiset sarjakuvantekijät Luokka:Vuonna 1962 syntyneet Luokka:Elävät henkilöt
Gōshō Aoyama

Gōshō Aoyama (, s. Yoshimasa Aoyama , 21. kesäkuuta 1963 Japanihttps://myanimelist.net/people/2804/Gosho_Aoyama) on manga-artisti, jonka tunnetuimpiin sarjoihin kuuluu Salapoliisi Conan. Ayoaman ura alkoi, kun hän voitti vuonna 1986 uusien kykyjen kilpailun.Jari Lehtinen, Janne Kemppi, Outi Vanamo: Mangan mestarit. BTJ Kustannus 2007. s. 131. Hänen ensimmäinen aikakauslehdessä julkaistu sarjansa oli Chotto Mattete, jota julkaistiin talvella 1987. Aoyama opiskeli arvostetussa Nihon-yliopistossa Tokiossa. ==Lähteet== Luokka:Japanilaiset sarjakuvantekijät Luokka:Vuonna 1963 syntyneet Luokka:Elävät henkilöt
Luigi Musso

Luigi Musso (28. heinäkuuta 1924 Rooma, Italia – 6. heinäkuuta 1958 Reims, Ranska) oli italialainen kilpa-autoilija. Musso aloitti ajajauransa ajamalla urheiluautoja ennen kuin hän siirtyi Formula ykkösiin. Ensimmäisen F1-kilpailunsa Musso ajoi vuonna 1954 Maserati-autolla. Vuonna 1954 hän voitti Coppa Acerbo -kilpailun (ei F1 MM-sarjassa). Kauden 1955 lopulla hän siirtyi Ferrari-talliin. Ensimmäisen F1-voittonsa Musso ajoi Argentiinan Grand Prix'ssa 1956. Kausi kuitenkin päättyi hänen osaltansa Nürburgringillä sattuneen urheiluauto-onnettomuuden takia. Seuraavalla kaudella eli kaudella 1957 hän voitti Grand Prix de la Marnen. Vaikka kilpailu oli F1-kilpailu, ei sitä laskettu kuljettajien MM-pisteisiin mukaan. Tästä huolimatta Musso sijoittui kauden loppupisteissä kolmanneksi. Kaudella 1958 hän sijoittui kahdesti toiseksi kauden kolmessa ensimmäisessä kilpailussa, mutta kuoli Ranskan Grand Prix'ssa sattuneessa onnettomuudessa. Formula 1 -uransa aikana Musso voitti yhden kilpailun, sijoittui palkintosijoille seitsemästi, ja keräsi 44 MM-pistettä. ==Kuolema== Luigi Musson Ferrari syöksyi tiukassa mutkassa ulos radalta Ranskan GP:n aikana. Musso sai vaikeita vammoja muun muassa päähänsä ja hänen molemmat jalkansa murtuivat hänen syöksyttyään ulos ympäri pyörivästä autostaan. Musso vietiin heti sairaalaan ja hänestä otettiin röntgenkuvia. Lääkärit päättivät suorittaa hänelle aivoleikkauksen, joka ei kuitenkaan häntä pelastanut. Hän oli kilpailussa toisena englantilaisen Mike Hawthornin jälkeen. Hawthorn voitti kilpailun. Hänen Ferrarinsa saavutti yli 200 kilometrin keskituntinopeuden kuten kaksi seuraavaksikin sijoittunutta. Englantilainen Stirling Moss oli Vanwall-autollaan kilpailussa toisena ja saksalainen Wolfgang von Trips Ferrarillaan kolmantena. Kilpailun jälkeenkin Musso olisi ollut yhteispisteissä maailmanmestaruudesta kolmannella sijalla. Kilpailun jälkeen yhteispisteissä johtivat Moss ja Hawthorn, joilla molemmilla oli 23 pistettä. Mussolla oli 12 pistettä ja amerikkalaisella Harry Schellillä 11 pistettä. ==Formula 1 -tulokset== Kursivointi tarkoittaa nopeinta kierrosta. Vuosi Talli 1 2 3 4 5 6 7 8 9 10 11 Talli Sijoitus Pisteet 1953 Maserati ARG INDY DUT BEL FRA GBR GER SWI ITA 7 Maserati - 0 1954 Maserati ARG DNS INDY BEL FRA GBR GER SWI ITA Kesk. ESP 2 Maserati 9. 6 1955 Maserati ARG 7 MON Kesk. INDY BEL 7 DUT 3 GBR 5 ITA Kesk. Maserati 10. 6 1956 Ferrari ARG 1 MON Kesk. INDY BEL FRA GBR GER Kesk. ITA Kesk. Ferrari 11. 4 1957 Ferrari ARG Kesk. MON INDY FRA 2 GBR 2 GER 4 PES Kesk. ITA 8 Ferrari 3. 16 1958 Ferrari ARG 2 MON 2 DUT 7 INDY BEL Kesk. FRA Kesk. GBR GER POR ITA MOR Ferrari 8. 12 ==Lähteet== * Helsingin Sanomat 7.7.1958 (kuolema) * Uusi Suomi 7.7.1958 (kuolema) === Viitteet === Luokka:Formula 1 -autoilussa surmansa saaneet kuljettajat Luokka:Italialaiset Formula 1 -kuljettajat Luokka:Vuonna 1924 syntyneet Luokka:Vuonna 1958 kuolleet
Cassie

Cassie (oikealta nimeltään Casandra Elizabeth Ventura, s. 26. elokuuta 1986 New London, Connecticut)http://www.askmen.com/celebs/women/singer_300/343_cassie.html on yhdysvaltalainen R&B-laulaja;, malli ja näyttelijä. Cassien isä on filippiiniläinen ja äiti meksikolainenhttp://www.latina.com/entertainment/buzz/100-stars-you-never- knew-were-latino?slide=97.Hän on parhaiten tunnettu vuonna 2005 julkaistusta singlestään "Me & U", josta tuli suuri hitti vuonna 2006.Farber, Jim. Sounds of Summer, New York Daily News. August 1, 2006. NOW; Bullets & Bombs; sivu 34. ==Diskografia== ===Albumit=== * Cassie (2006) * RockaByeBaby (2013) ===Singlet=== * "Me & U" (2006) * "Long Way 2 Go" (2006) * "Is It You" (2007) * "Official Girl" (mukana Lil Wayne) (2008) * "Must Be Love" (mukana Diddy) (2009) * "Let's Get Crazy" (mukana Akon) (2009)http://www.fmqb.com/Article.asp?id=69239#29 * "King of Hearts" (2012)http://www.rap-up.com/2011/09/03/new-music-cassie-f-fabolous-radio/ * "The Boys" (mukana Nicki Minaj) (2012) * "Love a Loser" (mukana G-Eazy) (2017) * "Don't Play It Safe" (2017) === Elokuvat === * Step Up 2: The Streets (2008) - Sophie Donovan * "The Perfect Match" (2008) - Eva * "Honey 3: Dare to Dance" (2016) - Melea Martin ==Aiheesta muualla== * Cassien virallinen sivusto === Lähteet === Cassie Cassie Cassie
Aavemaan aarre

Aavemaan aarre on Sanoma Magazines Finlandin kustantama Disneyn eläinmaailman ankkasarjoja käsittelevän Ankantekijät-sarjan viides teos. Teoksen kaikkien tarinoiden piirrokset ovat tunnetun ankkapiirtäjän William Van Hornin käsialaa. Kirja on julkaistu vuonna 2006. Luokka:Ankantekijät
Satomäki

Satomäki () on Vantaan Jokiniemen kaupunginosan itälaidalla, lähellä Keravanjokea sijaitseva kerrostaloalue. Sen rakentaminen aloitettiin jo 1950-luvulla yhtä aikaa Tikkurilan kanssa, ja Satomäki onkin yksi Vantaan vanhimmista kerrostalolähiöistä. Satomäen asemakaavan on laatinut Antero Markelin, ja alkuvaiheen talot suunnittelivat Tauno Salo ja Maija Johansson. Suunnittelu on tyypillistä 1950-luvun lopun funktionalismia: mäen päälle nousi korkeita pistetaloja ja rinteille lamellitaloja. Alueen suojelua on harkittu.Vantaan kaupunki: Jokiniemiselvitys 061000 Satomäen kylkeen rakennettiin opiskelija-asuntoja 1970-luvulla ja 2000-luvulla ryhmä erityyppisiä pientaloja. Satomäen asuinalue rajautuu idässä Keravanjokeen ja sen rantapeltoihin, etelässä Tikkurilantiehen, pohjoisessa Valkoisenlähteentiehen. Alueella ennen sijaitsi Furamo, se rakennettiin 1800-luvun lopulla. Aluetta kiersi oma kävelytie ja itäreunassa oli tenniskenttä. Furamo purettiin 1950-luvun lopulla. ==Lähteet== Luokka:Vantaan lähiöt Luokka:Jokiniemi
Ketoosit

Ketoosi on monosakkaridi, jossa on yksi ketoryhmä molekyyliä kohti. Kolmihiilisenä dihydroksiasetoni on yksinkertaisin ketoosi ja ainut, jolla ei ole optista aktiivisuutta. Ketoosien systemaattinen nimi muodostetaan liittämällä hiiliatomien lukumäärää kuvaavaan etuliitteeseen pääte -uloosi. Muita ketooseja ovat esimerkiksi fruktoosi ja sorboosi. == Katso myös == *Lehmän ketoosi == Lähteet == == Aiheesta muualla == Luokka:Sokerit
Nashik

Nashik () on kaupunki Maharashtran osavaltiossa Intiassa. Kaupungissa asui 1 152 326 ihmistä vuonna 2001.Se sijaitsee osavaltion luoteisosassa, 185 kilometriä Mumbaista ja 220 kilometriä Punesta. Nashik on Intian rypäleiden viljelyn keskus, ja tunnetaan myös ruusutarhoistaan. Nashik on yksi perinteisistä hindujen pyhistä kaupungeista, jossa on merkittäviä temppeleitä Godavari-joen varrella. ==Lähteet== == Aiheesta muualla == * Luokka:Maharashtran kaupungit
Jamshedpur

Jamshedpur on kaupunki Jharkhandin osavaltiossa Intiassa. Kaupungissa asui vuoden 2011 väestönlaskennan mukaan 629 659 asukasta ja sen metropolialueella 1 337 131 asukasta. Jamshedpurin perusti Intian teollistumisen johtohahmo Jamsetji Tata, Tata Steelin perustaja. Brittiläiset siirtomaaisännät nimesivät kaupungin hänen kunniakseen 1919. Alueella on merkittäviä malmi- ja mineraaliesiintymiä: rautaa, hiiltä, mangaania ja kalkkikiveä.Tata Steel: Raw materials (Arkistoitu versio) Tata perusti sinne Intian ensimmäisen yksityisen terästehtaan, ja rakennutti yli neljäsataa työläisasuntoa, tiilitehtaan, sairaalan ja koulun. == Lähteet == == Aiheesta muualla == Luokka:Jharkhandin kaupungit
Zachary Quinto

Zachary John Quinto (s. 2. kesäkuuta 1977 Pittsburgh, Pennsylvania) on yhdysvaltalainen näyttelijä. == Ura == Katolisessa perheessä Pennsylvaniassa varttunut Quinto teki ensiesiintymisensä televisiossa lyhytikäiseksi jääneen sarjan Muukalaiset (The Others) toisessa jaksossa vuonna 2000. Samana vuonna hän toimi Monty Rodriguezin äänenä videopelissä Code Blue. Vuosina 2001 ja 2002 hän vieraili muun muassa sarjoissa Enkelin kosketus (Touched by an Angel), C.S.I. (CSI: Crime Scene Investigation) ja Agentit (The Agency) ja vuonna 2003 sarjoissa Mullan alla (Six Feet Under) ja Siskoni on noita (Charmed). Myöhempinä vuosina hän on esiintynyt myös muun muassa sarjojen Joanin salaisuus (Joan of Arcadia) ja Yli synkän virran (Crossing Jordan) yksittäisissä jaksoissa. Syksystä 2003 kevääseen 2004 Quinto esitti Adam Kaufmania FOXin toimintasarjan 24 kolmannella tuotantokaudella ja hän uusi roolin vuonna 2006 julkaistussa videopelissä 24: The Game. Vuonna 2006 hänellä oli rooli Sasanina VH1:n kymmenen jakson jälkeen lopetetussa tilannekomediasarjassa So NoTORIous, jonka pääroolia esitti Tori Spelling. Saman vuoden syksystä kevääseen 2010 hän esitti sarjamurhaaja Gabriel ”Sylar” Graytä NBC:n sarjassa Heroes. Viimeksi mainittua on pidetty hänen läpimurtoroolinaan. Heinäkuussa 2007 julkistettiin, että Quinto tulisi esittämään nuorta Spockia yhdennessätoista Star Trek -elokuvassa. Elokuva Star Trek, jonka ohjasi J. J. Abrams, sai ensi-iltansa vuonna 2009. Quinto on näytellyt myös elokuvan jatko-osissa Star Trek Into Darkness (2013) ja Star Trek Beyond (2016). Vuonna 2011 Quinto esitti Chad Warwickia FX:n kauhusarjan American Horror Story ensimmäisellä tuotantokaudella ja vuonna 2012 psykiatri Oliver Thredsonia sarjan toisella tuotantokaudella. Hän oli roolistaan Thredsonina ehdolla Primetime Emmy -palkinnon saajaksi kategoriassa paras miessivuosa minisarjassa tai televisioelokuvassa. Quinto on näytellyt myös teatterissa. Hän on esiintynyt muun muassa Signature Theatre Companyn versiossa näytelmästä Angels in America vuonna 2010. Hänet palkittiin Louis Ironsonin roolista Theatre World Awardilla sekä Tina Awardilla. Quinto kävi Central Catholic High Schoolia vuoteen 1995 asti, minkä jälkeen hän alkoi opiskella näyttelemistä Carnegie Mellon -yliopistossa, josta hän valmistui vuonna 1999. Näyttelemisen lisäksi hän on toiminut myös tuottajana. Hän on ollut tuottamassa muun muassa 2000-vuosikymmenen lopun finanssikriisin alkuhetkistä kertovaa draamaelokuvaa Margin Call, joka sai ensi-iltansa vuonna 2011 ja jossa hän itsekin näytteli. == Yksityiselämä == Quinto kertoi lokakuussa 2011 julkisesti olevansa homoseksuaali. Syyskuussa 2012 hänen kerrottiin seurustelevan näyttelijä Jonathan Groffin kanssa. Nykyään Quinto seurustelee malli Miles McMillanin kanssa. == Lähteet == == Aiheesta muualla == * Zachary Quinton verkkosivut * Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Amerikanitalialaiset Luokka:Vuonna 1977 syntyneet Luokka:Elävät henkilöt Luokka:Amerikanirlantilaiset
Jabalpur

Jabalpur (, ) on kaupunki Madhya Pradeshin osavaltiossa Intiassa. Kaupungissa asui vuoden 2001 väestönlaskennan mukaan 932 484 ihmistä. Jabalpur sijaitsee hindujen pyhän Narmadajoen varressa, ja pyhiinvaeltajat käyvät peseytymässä joessa. Kaupungissa on suuri armeijan tukikohta. Transsendenttisen mietiskelyn kehittäjä Maharishi Mahesh Yogi syntyi Jabalpurissa. ==Katso myös== *Jabalpurin maanjäristys 1997 == Lähteet == Luokka:Madhya Pradeshin kaupungit
Tulessa syntynyt

Tulessa syntynyt (Firestarter) on Stephen Kingin kirjaan Tulisilmä perustuva Mark L. Lesterin ohjaama kauhuelokuva vuodelta 1984. Elokuvan pääosassa näyttelevät nuori Drew Barrymore, David Keith, Martin Sheen ja George C. Scott. Elokuva kertoo Charlie McGeestä, nuoresta tytöstä, jolla on pyrokineettisiä voimia. Charlien voimat juontuvat vanhempiensa osallistumisesta lääketestiin korkeakoulussa. Charlien isä on taitava mielenhallitsija ja äidillä on sekä telekineettisiä että telepaattisia voimia, mutta he ovat heikkoja tyttäreensä nähden. Charlie pystyy sytyttämään ajatuksen voimalla tulipaloja, eikä hän pysty hallitsemaan sitä itse. Stephen King ei ollut tyytyväinen elokuvaan vaan kutsui sitä yhdeksi huonoimmista King-filmatisoinneista koskaan, syyttäen muun muassa elokuvan tuottajaa sen epäonnistumisesta. Elokuvalle tehtiin vuonna 2002 televisioelokuvana kuvattu jatko-osa Tulessa syntynyt 2. Tulessa syntyneelle oli vuoden 2010 paikkeilla suunnitteilla uusintaversio, joka tulisi löyhästi perustumaan Kingin alkuperäiseen teokseen. == Näyttelijät == ==Arvioita== Video-oppaassa vuodelta 1994 Bello Romano kutsuu elokuvaa viihdekauhuksi ja antaa sille kolme tähteä viidestä, mikä vastaa sanallista arviota ”hyvä”. == Lähteet == Luokka:Vuoden 1984 yhdysvaltalaiset elokuvat Luokka:Yhdysvaltalaiset tieteiskauhuelokuvat Luokka:Stephen Kingin teoksiin perustuvat elokuvat Luokka:Mark L. Lesterin ohjaamat elokuvat
The Amazing Race Asia

The Amazing Race Asia on suositun tosi-tv-sarjan Amazing Racen spin-off-sarja. Amazing Racen "aasialaiseksi pikkuveljeksi" kutsuttu sarja käynnistyi Aasiassa marraskuussa 2006. Sarjaa esitetään Aasiassa AXN Asia -kanavalla. Sarja on saanut hyvän vastaanoton Aasiassa. Sarjan juontajana toimii kiinalais- amerikkalainen näyttelijä Allan Wu. Sarjassa 12 kilpaparia matkustaa eri Aasian maissa voittaakseen 100 000 dollaria. Sarjan kilpailijat tulevat eri Aasian maista ja heidän tulee osata kommunikoida englanniksi. Ainoastaan Lähi- idästä ei hyväksytä kilpailijoita. Myöskään ei-aasialaisia, jotka asuvat jossakin Aasian maassa ei hyväksytä kilpailijoiksi. Ensimmäiseen tuotantokauteen ei hyväksytty kilpailijoita Japanista, mutta myöhemmin toiseen tuotantokauteen japanilaiset saivat osallistua. == 1. tuotantokausi == Ensimmäisellä tuotantokaudella kilpailijoita oli mukana 10 ja tuotantokauden kuvaaminen kesti ainoastaan 24 päivää. Mukana oli kilpailijoita Sri Lankasta, Hongkongista, Singaporesta, Intiasta, Malesiasta, Indonesiasta, Thaimaasta ja Filippiineiltä. Tuotantokausi käsitti 13 jaksoa. Tuotantokauden aikana parit kävivät eri Aasian maissa, kuten Indonesiassa, Malesiassa, Singaporessa ja Thaimaassa. Kilpailun voittivat malesialaiset työkaverit Zabrina ja Joe Jer. == 2. tuotantokausi == Toisella tuotantokaudella kilpailijoita oli myös 10 ja myös japanilaisia hyväksyttiin kilpailijoiksi. Mukana oli kilpailijoita Hongkongista, Indonesiasta, Japanista, Filippiineiltä, Thaimaasta, Malesiasta ja Singaporesta. Tuotantokauden kuvaaminen alkoi kesällä 2007. Tuotantokauden aikana parit kävivät Aasian maiden lisäksi Uudessa-Seelannissa, Saksassa, Unkarissa, Tšekissä ja Etelä-Afrikassa. Kilpailun voittivat singaporelaiset Adrian Yap ja Cholin Low. == 3. tuotantokausi == Kolmannella tuotantokaudella kilpailijoita oli myös 10. Mukana oli kilpailijoita Intiasta, Etelä-Koreasta, Thaimaasta, Malesiasta, Singaporesta, Filippiineiltä ja Hongkongista. Tuotantokauden kuvaaminen alkoi kesällä 2008. Tuotantokauden aikana parit kävivät mm. Intiassa, Thaimaassa, Vietnamissa, Taiwanissa ja Omanissa. Kilpailun voittivat hongkongilaiset Vince ja Sam. == Lähteet == == Aiheesta muualla == * Ohjelman viralliset kotisivut Luokka:Amazing Race
Patrick Duffy

pienoiskuva|Duffy televisiosarjassa Man from Atlantis vuonna 1977. Patrick Duffy (s. 17. maaliskuuta 1949 Townsend, Montana) on yhdysvaltalainen näyttelijä, joka tunnetaan parhaiten roolistaan Dallasin Bobby Ewinginä. == Ura == Duffy näytteli Dallasissa vuosina 1978–1991, ollen yhden kauden (1985–1986) sarjasta poissa. Vuosina 1991–1998 hän näytteli Frank Lambertia tilannekomediassa Step by Step. Vuonna 2006 hän näytteli Stephen Logania saippuasarjassa Kauniit ja rohkeat. Duffy on myös toiminut ääninäyttelijänä televisiosarjoissa Family Guy ja Justice League, joista jälkimmäisessä hän esiintyi Steve Trevorin roolissa. == Yksityiselämä == Patrick Duffy on ollut naimisissa Carlyn Rosserin kanssa vuodesta 1974 vuoteen 2017 asti ja heillä on kaksi poikaa. Hänen uskontonsa on buddhalaisuus, johon hän kääntyi katolisuudesta.https://www.is.fi/viihde/art-2000006036628.html == Lähteet == == Aiheesta muualla == * Luokka:Yhdysvaltalaiset televisionäyttelijät Luokka:Vuonna 1949 syntyneet Luokka:Elävät henkilöt
Blood for Blood

__NOTOC__ Blood for Blood on yhdysvaltalainen hardcore -yhtye. Yhtye on perustettu vuonna 1995 Charlestownissa, Massachusettsissa. Blood for Blood määrittelee itsensä white trash hardcore rock 'n' roll -yhtyeeksi. Yhtyeen sanoitukset ovat usein nihilistisiä ja hyvin aggressiivisia. Blood for Blood esiintyi Ilosaarirock-musiikkifestivaaleilla Joensuussa vuonna 2004. == Jäsenet == * Rob Lind – kitara, laulu * Ian McFarland – basso * Neal Dike – rummut === Entiset jäsenet === * Eric "Buddha" Medina – laulu * Mike Mahoney – rummut * Gina Benevides – basso * Davey Gaitan – kitara * Greg Dellaria – basso * Jeremy Wooden – basso * Josh Waters – kitara * Jörgen Kratz == Diskografia == === Studioalbumit === * * * * * * === 7"-vinyylit === * * === Demot === * * ==Aiheesta muualla== * Levy-yhtiön sivu bändille Luokka:Yhdysvaltalaiset hardcore punk -yhtyeet Luokka:Yhdysvaltalaiset metalcore-yhtyeet
Teurastamo

Teurastamo on laitos, jossa teurastetaan tuotantoeläimiä ja jonka tarkoituksena on tuottaa lihaelintarvikkeita. Suomessa teurastetaan eläimistä useimmin sikoja, nautoja (lehmiä ja sonneja), lampaita, vuohia ja hevosia. Hevosten teurastamiseen on muutamia erikoisteurastamoja. Hevosten teurastamiseen tarvitaan myös erityislupa.Eläinsairaalan ystävät Euroopan unionin jäsenyyden myötä porot pitää viedä lopetettavaksi teurastamoon. Erityisvaatimuksia teurastukselle asettavat eräät uskonnolliset käytännöt, kuten juutalaisten košer ja muslimien halal. == Katso myös == * Osuusteurastamo * Teurastamo (Helsinki) == Lähteet == == Aiheesta muualla == *
Orjalaiva

Orjalaiva on orjakaupan harjoittamista varten erityisesti rakennettu ja varustettu kuljetusalus. Orjalaivat olivat yleensä nopeita, koska ihmislasti oli heikosti säilyvä, ja voimakkaasti aseistettuja, koska Afrikan rannikot, joilta ne hakivat lastinsa olivat yleensä monella tavoin vaarallisia: paikalliset asukkaat tai orjakaupan hankintaa pääasiassa hoitaneet arabit olivat liiankin kärkkäitä harjoittamaan omaan laskuunsa rantarosvousta. Niissä – muista poiketen – oli yleensä jykevät välilaipiot hyvin teljettyine ovineen sekä asetelineitä kaikissa hyteissä, koska mahdollisena pidettiin että joku kookas jos voimakaskin orja saattoi päästä irti kahleistaan ja yrittää kapinointia. Viimeiset orjalaivat rakennettiin Napoleonin aikana; orjakauppa kiellettiin ensin Englannissa pääasiassa parlamentinjäsen William Wilberforcen pitkäaikaisen ja sitkeän kampanjoinnin tuloksena. Wilberforce voitti kamppailunsa saatuaan tuekseen entisen orjalaivurin, jyrkäksi orjuuden vastustajaksi kääntyneen pastori John Newsonin, joka käytti itsestään ilmaisua Entinen pakana ja irstailija, nykyisin Afrikan orjien palvelija. Viimeiset olemassa olleet isot orjalaivat myytiin eri maiden laivastoille ja niistä tehtiin sotalaivoja, mihin käyttöön ne nopeutensa ja raskaan aseistuksensa vuoksi sopivatkin hyvin. Tilaville orjakansille mahtui lisäksi runsaasti merijalkaväkisotilaita, jotka purjelaivakaudella olivatkin välttämättömiä: paitsi maahyökkäyksissä ja vihollislaivojen miehittämiseen, sotilaat olivat useimmiten myös erittäin käyttökelpoinen miehistön jatke nimenomaan kannella tapahtuvassa laivan käsittelyssä. ==Kirjallisuutta== * Alex Haley: Erään orjakauppiaan elämä – kuvaus pappi John Newsonin, entisen orjakauppiaan, elämästä ja kääntymyksestä orjakaupan vastustajaksi * John Masefield: Elävä Ned – seikkailuja Kuolleen Nedin rannikolla Luokka:Laivatyypit Luokka:Orjakauppa
Sokeanäkö

Sokeanäkö on harvinainen aivokuoren vaurion takia sokeutuneilla tavattu ilmiö, jossa henkilö pystyy sokeudestaan huolimatta arvioimaan erinomaisella tarkkuudella esineiden ominaisuuksia ja sijainnin. ==Tutkimuksia== Tutkija Anthony Marcel kuvasi high speed -kameralla sokeanäköön kykeneviä samalla, kun he tarttuivat pöydällä oleviin esineisiin. Tutkimuksen tulokset osoittivat liikkeiden tarkkuuden. Tutkijat ovat erimielisiä siitä, mikä mahdollistaa sokeanäön. Osa tutkijoista uskoo sokeanäköön pystyvillä olevan hieman toimivaa näköaivokuorta ja osa taas on sitä mieltä, ettei sokeanäköön tarvita lainkaan näköaivokuorta. Yhdysvaltalaisessa Ricen yliopistossa tehty koe viittaa siihen, ettei näköjärjestelmän keskeinen osa, V1-näköaivokuori, ole täysin välttämätön näköhavainnon synnyssä. Kokeessa normaalisti näkevien koehenkilöiden näköaivokuori lamaannutettiin sähkömagneettisella pulssilla. Samaan aikaan kuvaruudulla väläytettiin yksinkertaisia testikuvia, joista piti sanoa, onko palkki vaaka- vai pystysuuntainen, tai toisessa koesarjassa, minkä värinen piste on. Koehenkilöt kertoivat. etteivät nähneet mitään, mutta kun he arvasivat esimerkiksi palkin suunnan, arvaus meni oikein 75 prosenttia arvauksista. Satunnaisesti arvaamalla luvun pitäisi olla vain 50 prosenttia. Koe ei selitä, miten näköhavainto syntyy ilman aivokuorta, mutta jonkinlainen alkeellinen järjestelmä aivoissa näyttäisi olevan. Sen kautta syntyvä näköhavainto näyttää erottavan sekä suunnan että värit. Merkittävää tässä on se, että havainto ei ole tietoinen. ==Katso myös== * Riddochin ilmiö ==Lähteet== * ===Viitteet=== luokka:Näkö luokka:Näkövammaisuus
Chantal Groot

Chantal Groot (s. 19. lokakuuta 1982, Amsterdam, Pohjois-Hollanti), on alankomaalainen uimari, joka on erikoistunut perhosuintiin ja vapaauintiin. Kesäolympialaisissa 2000 Groot ui Alankomaiden joukkueen jäsenenä 4 × 100 metrin vapaauintiviestin alkuerissä, mutta finaalissa hänet korvasi Inge de Bruijn. Finaalissa joukkue ui hopealle (joukkueella de Bruijn, Thamar Henneken, Wilma van Rijn, ja Manon van Rooijen). Groot sai kuitenkin hopeamitalin, koska oli auttanut joukkueensa jatkoon alkueristä. Kesäolympialaisissa 2004 Groot ui pronssia Alankomaiden joukkueen jäsenenä 4 × 100 metrin vapaauintiviestissä, lisäksi joukkueessa uivat de Bruijn, Marleen Veldhuis, ja Inge Dekker. == Aiheesta muualla == Groot zwemkroniek.comissa (hollanniksi) Luokka:Alankomaalaiset olympiamitalistit Luokka:Alankomaalaiset uimarit Luokka:Vuonna 1982 syntyneet Luokka:Elävät henkilöt
Khalifa ibn Hamad Al Thani

Khalifa ibn Hamad Al Thani (; 1930 tai 1932 Doha, Qatar – 23. lokakuuta 2016) oli Qatarin emiiri vuodesta 1972 vuoteen 1995 saakka. Hän kaappasi vallan serkultaan verettömässä vallankaappauksessa vuonna 1972, ja menetti sen toisessa kaappauksessa 23 vuotta myöhemmin, kun vuonna 1995 hänen poikansa Hamad ibn Khalifa kaappasi vallan. Syrjäyttämisensä jälkeen Khalifa asui Ranskassa ja palasi Qatariin 2004. ==Lähteet== Luokka:Qatarin emiirit Al Thanin suku Luokka:1930-luvulla syntyneet Luokka:Vuonna 2016 kuolleet
Anna Karina

Anna Karina (oik. Hanne Karin Blarke Bayer, 22. syyskuuta 1940 Kööpenhamina, Tanska – 14. joulukuuta 2019 Pariisi, Ranska) oli tanskalaissyntyinen ranskalainen näyttelijä, elokuvaohjaaja ja laulaja. Anna Karina aloitti uransa Tanskassa muun muassa kabaree-esityksissä, mainoksissa ja lyhytfilmeissä. Hän muutti Pariisiin vuonna 1958 ja työskenteli mallina, kunnes ohjaaja Jean-Luc Godard löysi hänet. Heidän ensimmäinen yhteinen elokuvansa oli Pikku sotilas (1960). Godard oli tarjonnut Karinalle osaa elokuvassa Viimeiseen hengenvetoon (1960), mutta hän torjui sen riisuutumiskohtauksen vuoksi. Karina esiintyi seitsemässä Godardin elokuvassa, kuten Nainen on aina nainen (1961) ja Laittomat (1964). Hänen uransa ei kuitenkaan rajoittunut Godardin elokuviin, vaan hän näytteli myös muiden ohjaajien elokuvissa. Karina ohjasi oman ensimmäisen ohjaustyönsä Vivre Ensemble vuonna 1973 ja käsikirjoitti elokuvan Last Song. Hän oli suosittu myös laulajana. Karinan näkemyksen mukaan Ranskan uusi aalto "edusti vapautta ajatuksissa, puheissa, kaikessa tekemisessä. Tietty huolettomuus. Elokuvat olivat älyllisiä, mutta eivät opettavaisia." Karina julkaisi myös kolme romaania ja teki useita levyjä. Nimen Anna Karina hänelle keksi Coco Chanel, kun hän toimi valokuvamallina ja mainoksissa ennen näyttelijäuraansa." Anna Karina ja Jean-Luc Godard olivat naimisissa 1961–1965. ==Filmografia== ===Näyttelijänä=== * Pikku sotilas (Le Petit soldat, 1960) * Ce soir ou jamais (1960) * Le Soleil dans l'oeil (1961) * Nainen on aina nainen (Une Femme est une femme, 1961) * Elää elämäänsä (Vivre sa vie, 1962) * Shéhérazade (1963) * Lemmenkaruselli (La Ronde, 1964) * Kuinka nainen vietellään tuokiota lyhyemmässä ajassa (De l'amour, 1964) * Laittomat (Bande à part, 1964) * Hullu Pierrot (Pierrot le fou, 1965) * Alphavile (1965) * Nunna (La Religieuse, 1966) * Made in USA (Made in U.S.A., 1966) * Lamiel (1967) * Magus – kohtalon leikkiä (The Magus, 1968) * Mikael kapinallinen (Michael Kohlhaas – der Rebel, 1969) * Melissa, (Justine, 1969) * Kuuma raja (Before Winter Comes, 1969) * Rendez-vous – kohtaaminen (Rendez-vous à Bray, 1971) * Leipää ja suklaata (Pane e cioccolata, 1973) * Aivan kuin kotona (Olyan mint otthon, 1978) * The Treasure Island (1985) * Käy kohti pimeää (L'oeuvre au noir, 1988) * Totuus Charliesta (The Truth About Charlie, 2002) * Moi César, 10 ans 1/2, 1m39 (2003) ===Ohjaukset=== * Vivre Ensemble (1973) * Victoria (2007) == Kirjalliset teokset== * Golden City, Paris, Olivier Orban (1983) * On n'achète pas le soleil, Paris, Ramsay (1988) * Jusqu'au bout du hasard, Paris, Grasset (1998) ==Diskografia== * Une histoire d'amour (2000) * Chansons de films (2004) * "Belle" kappale Alif Treen albumilla French Cuisine (2006) ==Lähteet== ==Aiheesta muualla== * * *Anna Karinan muistokirjoitus Helsingin Sanomissa Luokka:Tanskalaiset näyttelijät Luokka:Ranskalaiset näyttelijät Luokka:Ranskalaiset elokuvaohjaajat Luokka:Ranskalaiset laulajat Luokka:Vuonna 1940 syntyneet Luokka:Vuonna 2019 kuolleet
Käärmeenkantaja (albumi)

Käärmeenkantaja on Miljoonasateen yhdeksäs studioalbumi. Se julkaistiin 26. syyskuuta 1994. Rumba-lehden kriitikot äänestivät levyn vuoden 1994 kuudenneksi parhaaksi suomalaisalbumiksi. Helsingin Sanomien Jukka Hauru piti albumia parhaana Miljoonasateena pitkään aikaan, vaikka totesikin rujojen ja katkeranoloisten sanoitusten olevan paikoin ristiriidassa musiikin kanssa, joka hänestä on ”samaa jollottavaa Suomirockhumppaa”. == Kappaleet == Kaikki kappaleet on sanoittanut Heikki Salo ja sovittanut Miljoonasade. # # # # # # # # # # # # # # == Kokoonpano == * Olli Heikkinen * Jarmo Hovi * Ari Laaksonen * Matti Nurro * Heikki Salo === Vierailevat muusikot === * Matti Laukkarinen – piano * Heikki Keskinen, Matti Lappalainen, Antero Priha, Sami Pöyhönen, Hannu Saarinen, Jukka Tuovinen – Kallio Horns * Kari Lindstedt, Mikko Pesonen, Mauri Pietikäinen, Seppo Rautasalo – jousikvartetti * Kaija Kärkinen, Stiina Tarvonen, Annica Wiklund – taustalaulu === Tuotanto === * Ari Laaksonen – äänittäjä (Kuokkalan kartano) * Dan Tigerstedt – äänittäjä, miksaaja (Finnvox) * Pauli Saastamoinen – masteroija (Finnvox) * Riitta Sourander – kuvat * Birgit Pulkkinen – layout * Timo Lindström – vastaava tuottaja == Lähteet == == Aiheesta muualla == * Käärmeenkantaja discogs.com -sivsutolla Luokka:Vuoden 1994 albumit Luokka:Miljoonasateen albumit Luokka:Timo Lindströmin tuottamat albumit
Monacon Grand Prix 1955

Monacon Grand Prix 1955 oli Formula 1 -sarjan osakilpailu, joka ajettiin 22. toukokuuta 1955 Monacossa. Kilpailun voitti ranskalaiskuljettaja Maurice Trintignant, jolle voitto oli kauden ensimmäinen. Jean Behra ja Cesare Perdisa jakoivat kolmannen sijan ja molemmat saivat 2 MM-pistettä. Alberto Ascari oli 81. kierroksella siirtymässä kilpailun johtoon, kun hän ajoi öljyiseltä radalta ulos ja syöksyi satama-altaaseen. Hän nousi pintaan vain pieniä ruhjeita saaneena, mutta kilpailu jäi Ascarin viimeiseksi MM-osakilpailuksi, sillä hän kuoli toisessa onnettomuudessa neljä päivää myöhemmin. == Tulokset == Sija Nro Kuljettaja Talli Kierrokset Aika/keskeytys Lähtöruutu Pisteet 1 44 Maurice Trintignant Ferrari 100 2:58:10.2 9 8 2 30 Eugenio Castellotti Lancia 100 +20.2 4 6 3 34 Jean Behra Maserati 99 +1 krs. 5 2 Jaettu 34 Cesare Perdisa Maserati 2 4 42 Giuseppe Farina Ferrari 99 +1 krs. 14 3 5 28 Luigi Villoresi Lancia 99 +1 krs. 7 2 6 32 Louis Chiron Lancia 95 +5 krs. 19 7 10 Jacques Pollet Gordini 91 +9 krs. 20 8 48 Piero Taruffi Ferrari 86 +14 krs. 15 Jaettu 48 Paul Frère Ferrari 9 16 Stirling Moss Mercedes 81 +19 krs. 3 Kesk. 40 Cesare Perdisa Maserati 86 Ulosajo 11 Jaettu 40 Jean Behra Maserati Kesk. 26 Alberto Ascari Lancia 80 Onnettomuus 2 Kesk. 46 Harry Schell Ferrari 68 Moottori 18 Kesk. 36 Roberto Mieres Maserati 64 Voimansiirto 6 Kesk. 12 Élie Bayol Gordini 63 Voimansiirto 16 Kesk. 2 Juan Manuel Fangio Mercedes 49 Voimansiirto 1 1 Kesk. 8 Robert Manzon Gordini 38 Vaihdelaatikko 13 Kesk. 4 André Simon Mercedes 24 Moottori 10 Kesk. 18 Mike Hawthorn Vanwall 22 Kaasu 12 Kesk. 14 Louis Rosier Maserati 8 Polttoainevuoto 17 Kesk. 38 Luigi Musso Maserati 7 Voimansiirto 8 DNQ 22 Lance Macklin Maserati DNQ 24 Ted Whiteaway HWM-Alta DNQ 4 Hans Herrmann Mercedes Loukkaantui == Muuta == * Paalupaikka: Juan Manuel Fangio - 1.41,1 * Nopein kierros: Juan Manuel Fangio - 1.42,4 * Eugenio Castellotin ja Cesare Perdisan ensimmäinen palkintosija * Maurice Trintignantin ensimmäinen voitto. ==Lähteet== Luokka:Formula 1 -kausi 1955 Luokka:Monacon Grand Prix
Indianapolis 500 1955

thumb|left|Bob Sweikertin voittaja-auto. Indianapolis 500 1955 oli Formula 1 -sarjan osakilpailu, joka ajettiin 30. toukokuuta 1955 Indianapolis Motor Speedway -radalla. Kilpailun voitti Bob Sweikert. == Tulokset == 1955 Indianapolis 500 Sija Lähtöruutu Nro Kuljettaja Talli Kierrokset Aika/keskeytys Pisteet 1 14 6 Bob Sweikert Kurtis Kraft-Offenhauser 200 3:53:59.53 8 2 2 10 Tony Bettenhausen Paul Russo Kurtis Kraft-Offenhauser 200 +2:43.56 3 3 3 10 15 Jimmy Davies Kurtis Kraft-Offenhauser 200 +3:32.36 4 4 33 44 Johnny Thomson Kuzma-Offenhauser 200 +3:38.91 3 5 7 77 Walt Faulkner Bill Homeier Kurtis Kraft-Offenhauser 200 +5:17.17 1 1 6 8 19 Andy Linden Kurtis Kraft-Offenhauser 200 +5:57.94 7 16 71 Al Herman Kurtis Kraft-Offenhauser 200 +6:24.24 8 19 29 Pat O'Connor Kurtis Kraft- Offenhauser 200 +6:41.60 9 17 48 Jimmy Daywalt Kurtis Kraft-Offenhauser 200 +7:09.81 10 12 89 Pat Flaherty Kurtis Kraft-Offenhauser 200 +7:46.54 11 18 98 Duane Carter Kuzma-Offenhauser 197 +3 krs. 12 25 41 Chuck Weyant Kurtis Kraft- Offenhauser 196 +4 krs. 13 32 83 Eddie Johnson Trevis-Offenhauser 196 +4 krs. 14 20 33 Jim Rathmann Epperly-Offenhauser 191 +9 krs. Kesk. 21 12 Don Freeland Phillips-Offenhauser 178 Voimansiirto Kesk. 9 22 Cal Niday Kurtis Kraft- Offenhauser 170 Onnettomuus Kesk. 24 99 Art Cross Kurtis Kraft-Offenhauser 168 Moottori Kesk. 31 81 Shorty Templeman Trevis-Offenhauser 142 Voimansiirto Kesk. 6 8 Sam Hanks Kurtis Kraft-Offenhauser 134 Voimansiirto Kesk. 28 31 Keith Andrews Schroeder-Offenhauser 120 Polttoainepumppu Kesk. 27 16 Johnnie Parsons Kurtis Kraft-Offenhauser 119 Magneetto Kesk. 13 37 Eddie Russo Pawl- Offenhauser 112 Sytytys Kesk. 23 49 Ray Crawford Kurtis Kraft-Offenhauser 111 Moottori Kesk. 11 1 Jimmy Bryan Kuzma-Offenhauser 90 Polttoainepumppu Kesk. 5 4 Bill Vukovich Kurtis Kraft-Offenhauser 56 Kohtalokas onnettomuus 1 Kesk. 3 3 Jack McGrath Kurtis Kraft-Offenhauser 54 Magneetto Kesk. 22 42 Al Keller Kurtis Kraft-Offenhauser 54 Onnettomuus Kesk. 30 27 Rodger Ward Kuzma- Offenhauser 53 Onnettomuus Kesk. 26 39 Johnny Boyd Kurtis Kraft-Offenhauser 53 Onnettomuus Kesk. 29 68 Ed Elisian Kurtis Kraft-Offenhauser 53 Keskeytti Kesk. 1 23 Jerry Hoyt Stevens-Offenhauser 40 Öljyvuoto Kesk. 4 14 Fred Agabashian Kurtis Kraft-Offenhauser 39 Ulosajo Kesk. 15 5 Jimmy Reece Pankratz- Offenhauser 10 Moottori == Muuta == * Paalupaikka: Jerry Hoyt - 1.04,27 * Nopein kierros: Bill Vukovich - 1.03,67 ==Lähteet== Luokka:Formula 1 -kausi 1955 Luokka:Indianapolis 500